**Forslag til:**

**Inatsisartutlov om ændring af Inatsisartutlov om** **regulering af arbejdskrafttilgangen i Grønland**

(udefrakommende ægtefæller m.v. til personer omfattet af inatsisartutloven skal fremover have kommunal tilladelse ved besættelse af stillinger omfattet af inatsisartutloven**)**

**§ 1**

I Inatsisartutlov nr. 27 af 30. oktober 1992 om regulering af arbejdskrafttilgangen i Grønland som ændret ved Inatsisartutlov nr. 27 af 9. december 2015, Inatsisartutlov nr. 23 af 28. november 2016 og Inatsisartutlov nr. 22 af 13. november 2017, foretages følgende ændringer:

**1.** § 4 affattes således:

” **§ 4.** Ved stillingsbesættelser anses en person for at have særlig tilknytning til Grønland, når vedkommende

1) har haft fast bopæl i Grønland i 7 år inden for de seneste 10 år, eller

2) er gift med eller kan dokumentere samliv af mindst 1 års varighed med en person, som enten er omfattet af § 3, stk. 1 eller som har særlig tilknytning til Grønland, jf. nr. 1 i nærværende stykke samt stk. 4.

*Stk. 2.* Ved stillingsbesættelser anses en person endvidere for at have en særlig tilknytning til Grønland, når vedkommende er gift med eller kan dokumentere samliv af mindst 1 års varighed med en person, som er ansat i en lønnet stilling i Grønland og stillingen ikke er omfattet af stillingskategorierne i § 2, stk. 1-2 eller stillingskategorier fastsat i medfør af § 2, stk. 4.

*Stk. 3.* Som fast bopæl i Grønland efter stk. 1, nr. 1 medregnes bopæl uden for Grønland i uddannelsesøjemed, når uddannelsen ikke kan gennemføres i Grønland og den pågældende ved uddannelsens påbegyndelse opfylder de betingelser til bopæl, som er en forudsætning for at opnå grønlandsk uddannelsesstøtte.

*Stk. 4.* Naalakkersuisut kan afgøre, at en person ved stillingsbesættelse skal anses for at have særlig tilknytning til Grønland af andre end de i stk. 1-3 nævnte grunde.”

**§ 2**

Inatsisartutloven træder i kraft den 31. december 2024.  
 *Stk. 2.*  Personer, der forud for inatsisartutlovens ikrafttræden, er ansat uden kommunal tilladelse, jf. den hidtil gældende § 4, stk. 1, nr. 2, i en stilling omfattet af § 2, stk. 1-2 eller stillingskategorier fastsat i medfør af § 2, stk. 4, kan forblive ansat i stillingen uden kommunal tilladelse.

*Grønlands Selvstyre, den xx xxx 2024*

Formand for Naalakkersuisut